runetrust/blame-folketinget-dk huggingface dataset:
Lykke Friis (V), 2010-12-14:
For det tredje: Strategien er dynamisk, og der er fremdrift i klimatilpasningsindsatsen, og, som jeg lige har nævnt, så er der hele tiden, når vi er gået hen og blevet klogere, og når vi har set, at der har været nogle nye udfordringer, blevet iværksat en lang række initiativer både i kommunerne og staten.
Pelle Dragsted (EL), 2023-05-16:
Det er et problem, for hvis ikke man ændrer på det – det er noget, som også de økonomiske vismænd har peget på – skaber man faktisk en bias til fordel for at sænke skatten frem for f.eks. at anvende midlerne på velfærden, fordi det ikke er i strid med udgiftslofterne at sænke skatterne, og det er der nok nogen i salen der vil være glade for.
Dorit Myltoft (RV), 2000-01-19:
Men når det er sagt, er det jo i sidste ende det enkelte menneske, der har afgørende indflydelse på, om initiativerne får nogen effekt på sundhedstilstanden. Det enkelte menneske bestemmer, heldigvis fristes man til at sige, egenhændigt livsstil og dermed også, i hvilket omfang det udsætter sig selv for sundhedsskadelige faktorer.
Mogens Jensen (S), 2009-05-07:
Det er uacceptabelt, og den eneste måde, vi får bekæmpet det her på, er, at vi, hver gang vi støder på det, stiller skarpe spørgsmål til regeringerne, tager sagerne op, får dem frem i offentligheden og dermed også får sat fokus på, når hvert enkelt land overtræder de konventioner, som de selv har underskrevet.
Karina Lorentzen Dehnhardt (SF), 2024-11-12:
For det andet har Red Barnet jo lavet en undersøgelse for nylig, som viser, at 69 pct. af børn og unge mellem 9 og 17 år – det er altså to ud af tre – har oplevet mindst én digital krænkelse eller noget andet ubehageligt online det seneste år .
Trine Pertou Mach (EL), 2023-03-22:
Hvad mener ministeren om, at der i Egypten sidder omkring 65.000 politiske fanger i fængslerne, og mener ministeren, at det er foreneligt med danske interesser at gennemføre et officielt møde med Egyptens præsident uden at drøfte det forhold samt den bredere dagsorden om retsstat, menneskerettigheder og god regeringsførelse?
Sofie Carsten Nielsen (RV), 2017-02-09:
Så har vi haft lidt diskussion frem og tilbage, som jeg synes var glimrende, om, hvorvidt det allerede med analysen fra efteråret er tilstrækkelig klargjort for kommunerne, hvad retsstillingen for asylansøgere og her børn, uanset opholdsgrundlag, er.
Per Clausen (EL), 2008-01-24:
Den anden grund til, at jeg synes, at det er rart at få de her tilkendegivelser, er jo - som jeg sagde i mit spørgsmål til fru Lone Dybkjær - at der i hvert fald nu er opstået en uklarhed om, hvorvidt ændringerne i den her traktat betyder, at man i forhold til landenes udpegning af kommissærer erstatter ordet indstiller med, at man skal foreslå.
Peter Kofod Poulsen (DF), 2018-02-27:
Vi har jo indkaldt til den her forespørgsel for at diskutere strafniveau, men også for at diskutere samfundstjeneste, for vi synes egentlig, det er meget væsentligt, at Folketinget løbende forholder sig til, hvordan balancen i det her spørgsmål skal være.
Bente Dahl (RV), 2006-10-24:
Det Radikale Venstre finder, at det er godt, at samarbejdsministeren har bedt budgetekspertgruppen om at undersøge, hvordan det kan sikres, at det fælles nordiske budget tilrettelægges sådan, at det i højere grad afspejler resultatet af egentlige politiske prioriteringer end den her automatiske videreførelse af prioriteringerne.
Mads Olsen (SF), 2024-12-05:
For jeg har hørt andre foreslå, at vi bare skal gøre det til et fængsel, og det kan vi i hvert fald ikke bakke op om, da det vil være i strid med de internationale forpligtigelser, Danmark har, og jeg ved også, at regeringspartierne går op i, at det forslag, som arbejdsgruppen så kommer frem til, ikke kommer til at gå ud over de internationale forpligtigelser.
Rasmus Prehn (S), 2012-11-15:
Jeg tror, det er fuldstændig rigtigt, at det meste af Folketinget er meget optaget af, at vi simpelt hen ikke vil finde os i ulovlig cabotage, vi vil ikke finde os i piratkørsel, men det er faktisk sådan, at det forslag om at lave en karensperiode formentlig ikke er det mest realistiske.
Connie Hedegaard (KF), 2007-03-13:
Der, hvor der måske lige er en nuance, er i spørgsmålet om, hvem der lige siger: Skulle vi ikke bruge et par måneder ekstra på at få kommunerne, det decentrale niveau, holdt op på deres ansvar, så borgerne måske også får en chance for at give deres besyv med, før vi begynder at lave statslige diktater?
Ole Birk Olesen (LA), 2014-11-25:
Men i hvert fald er det udtryk for, at der er en erkendelse hos venstrefløjen i Danmark om, at beskatning og beskatningens størrelse har betydning for muligheden for at tiltrække og også, skulle man mene, fastholde dygtige personer i Danmark, som ellers ville have lyst til at rejse til udlandet.
Tove Videbæk (KRF), 2000-10-31:
Lovforslagene nr. L 54 og L 55 er et led i finanslovsaftalen mellem regeringen, SF og Enhedslisten, så Kristeligt Folkeparti har ingen del i dem, men derfor kunne der måske alligevel være noget i dem, der er godt. Kristeligt Folkeparti ser faktisk positivt på de fleste forslag, der er indeholdt i lovforslagene L 54 og L 55, og disse forslag er helt i tråd med Kristeligt Folkepartis politik.
Inger Støjberg (DD), 2025-05-21:
Hos Danmarksdemokraterne har vi altid haft det sådan, at vi ønsker at lette skatten på arbejde, og der er jo ingen tvivl om, at vi i første omgang synes, at skatten på arbejde skal lettes i bunden, men bliver der penge til det, synes jeg også, at man skulle tage og give en ekstra gevinst til dem, der arbejder rigtig meget, altså også i toppen.
Marianne Jelved (RV), 2010-03-05:
Det kunne f.eks. indebære - et større grundtilskud afhængig af skolens størrelse eller kapacitet, så små institutioner bliver mindre afhængige af variationer i elevtal, - en reguleringsfaktor på det almindelige taxameter ud fra sociale forhold for at forebygge frafald, - afskaffelse af færdiggørelsestaksten og tilsvarende forhøjelse af den løbende takst og - flerårige grundtilskud, så uddannelserne bedre kan langtidsplanlægge.«
Jesper Petersen (SF), 2012-10-04:
Jeg vil godt tilbage til det der spørgsmål om lønningerne, for fru Ellen Trane Nørby fik det til at lyde, som om det her forslag, Venstre er kommet med, var noget, der var meget mærkeligt at diskutere, og at det slet ikke var det, Venstre havde foreslået.
Jens Rohde (V), 2003-06-03:
Men jeg har jo med interesse fulgt, hvordan hr. Holger K. Nielsen sådan er begyndt at bevæge sig i den her debat, og han har brugt, navnlig her på det sidste, meget begrundelsen om, at USA skal ikke være den eneste supermagt, vi har her i verden, og at det ikke kan være meningen, at det er dem, der skal køre løbet.
Torsten Gejl (ALT), 2023-03-29:
Jeg spørger: Hvor er de tegn, altså de positive, positive tegn, fra de internationale klimarapporter, der godtgør, er situationen med klimaet går så godt, at regeringen ser, at det slet ikke – stort set – er nødvendigt at bruge nogen nye penge og nye investeringer på det grønne?
Liselott Blixt (DF), 2021-02-02:
Vi synes bare ikke, det er nok i forhold til det, som TV 2 faktisk prøvede den anden dag, hvor de satte sig i et tog i Padborg og fandt ud af, at der sad 22 danskere, der var på vej hen over grænsen, og der var ikke nogen, der kontrollerede, hvem de var, eller hvor de kom fra.
Kim Andersen (V), 2010-11-23:
Om det skal være på samme måde, som man nu gør med hensyn til blasfemiparagraffen, skal jeg lade være usagt, men for i fremtiden at kunne føre en diskussion på et måske lidt mere oplyst teoretisk grundlag kunne det da være spændende at se, hvad racismeparagraffen så rent faktisk har været brugt til, hvad det i øvrigt vil afstedkomme af juridiske korrektioner, og hvad der er af erfaringer fra andre lande at sammenligne med.
Villy Søvndal (SF), 2004-06-02:
Det næste er så, hvad statsministeren faktisk fik med hjem, for nu har vi rede på, hvilke temaer der blev diskuteret, og nu synes jeg, det er vigtigt at vide, hvad statsministeren fik af løfter. Jeg tror, det er vigtigt at tage dem sådan i rækkefølge.
Lissa Mathiasen (S), 2003-01-15:
Det er egentlig, hvis vi ser lidt på det, der er sket i Nyborg, det, vi hører fra Horsens, med udgangspunkt i det, jeg godt vil høre, hvornår ministeren så regner med, at man er færdig med de her overvejelser, for jeg tror, at som ansat føler man altså ikke, det er nok, at man bare laver klimaundersøgelserne, og at man overvejer.
Arne Melchior (CD), 1998-04-01:
Og så kontraprøven: Hvis nogen trods disse argumenter stadig er i tvivl og stadig har i sinde at stemme nej, vil jeg sige til vedkommende: Jamen kære ven, du kommer jo alligevel til at tage konsekvenserne af, hvad der bliver bestemt ved disse forhandlingsborde.
Per Clausen (EL), 2010-04-26:
Er sandheden ikke, at det her forslag er et forsøg på at få det til at se ud, som om man gør en forebyggende indsats, men at det jo i virkeligheden er fuldstændig i modsætning til det, som burde være Venstres synspunkt, nemlig at man ikke skal ændre på de aldersgrænser?
Per Clausen (EL), 2010-01-21:
Jeg synes, det forslag, som fru Liselott Blixt kommer med, nemlig at vi prøver at behandle de her sager på tværs af de to udvalg, som har dem som deres primære område, er rigtig godt, og da jeg sidder begge steder, forøger det ikke mit arbejde, så det er jo endnu bedre.
Pernille Vigsø Bagge (SF), 2010-06-16:
Det er jo sådan, at S og SF sammen har fremlagt en økonomisk plan, der hedder »En Fair Løsning«, som til fulde lever op til EU's konvergenskrav, den sætter gang i væksten og i jobskabelsen, og i øvrigt sikrer den, at flere uddanner sig hurtigere og mere – i modsætning til regeringens plan.
Pia Adelsteen (DF), 2016-04-08:
Når jeg spørger, er det, fordi en del af de forslag, der bliver behandlet i dag, omfatter f.eks. plastblødgørere, som man bruger i ledninger osv., og en del af det, der bliver produceret, bl.a. i fjernsyn, bliver produceret ude i Asien, og derfor går det spor, vi har lagt i Dansk Folkeparti, på, at vi siger: Jamen hvis det her skal være realistisk, altså noget reelt i forhold til forbrugerne, kan det godt være, vi skal lave et forbud, men så er EU alt andet lige et større marked end Danmark, kan man sige, og derfor tror vi mere på EU-sporet, på trods af at vi bestemt ikke er EU-begejstrede.
Søren Egge Rasmussen (EL), 2024-05-23:
Vi har et stort behov for at se tingene i øjnene og erkende, at dyrevelfærden i den traditionelle griseproduktion er alt for ringe, og at dem, der har den økologiske produktion, arbejder virkelig systematisk med at komme frem til noget, som er langt bedre, og som hos nogle producenter allerede er langt bedre.
Thomas Danielsen (V), 2013-01-11:
Derfor vil jeg gerne spørge ordføreren igen, hvis du vil svare, for nu har jeg jo ikke ret til flere spørgsmål, så jeg vil gerne have, at du svarer den her gang: Kunne man forestille sig, at De Radikale kunne presse på for, at man lavede en strategi i regeringen om centralisering af arbejdspladser, således at de ikke nødvendigvis skal flyttes til København, og at man sørgede for at få det koordineret?
Mikkel Bjørn (DF), 2025-03-13:
Så er det fuldstændig rigtigt, at på baggrund af Dansk Folkepartis meget hårdnakkede arbejde og debat om det her emne siden udlændingeloven af 1983 med selvfølgelig Fremskridtspartiet som de første, der tog ordet på området, har vi skridtvis rykket Danmark i en rigtige retning, og Socialdemokratiet er nu også langsomt begyndt at lappe nogle små huller i det morads af en udlændingelovgivning, som man selv var med til at implementere i 1980.
Christina Egelund (LA), 2017-10-05:
Men det, der er en curlingtilgang, for nu at bruge samme terminologi, også til lærerne, er jo, at man præcis fortæller, hvad det er for nogle værktøjer, de skal tage i brug for at komme hen til de mål, som man helt basalt er enige om er vigtige, nemlig at eleverne skal have det godt i folkeskolen, og at eleverne skal lære noget i folkeskolen.
Lone Dybkjær (RV), 2008-05-28:
Når vi overhovedet ikke kan støtte regeringens forslag til vedtagelse, sådan som det foreligger her, selv om vi da er tilhængere af, at man får mulighed for at diskutere sagen igen inden nytår, er det, fordi man vil tage regeringens redegørelse til efterretning, og regeringen afviste jo i sin redegørelse blankt at diskutere et udvidet ophold.
Torsten Schack Pedersen (V), 2017-04-20:
Med risiko for at lyde lidt som et ekko af de to foregående ordførere vil jeg blot nævne nogle af de centrale pointer fra det her lovforslag, nemlig at det er en implementering af et EU-direktiv, en række præciseringer og justeringer, som sørger for, at lovgivningen er klar, og at der ikke er nogen tvivl, ej heller at vi er i en situation, hvor de vilkår, der gælder for danske pengeinstitutter, er anderledes end det, der gælder i vores nabolande.
Ole Stavad (S), 2007-03-29:
En af grundene til, at jeg sætter så stor pris på hr. Christian Wedell-Neergaard som kollega, er, at han meget ofte fristes til at give et ærligt og regulært svar, og jeg vil godt takke for, at hr. Christian Wedell-Neergaard just har givet mig ret i, at det er en del af det at konkurrenceudsætte, at udlicitere, at det automatisk nødvendigvis betyder en masse bureaukrati og en masse stopure, hvilket i sagens natur kommer til at gå ud over de ældre, de folkeskoleelever, det sundhedssystem, som skal betjene borgerne.
Lars Løkke Rasmussen (V), 2015-11-17:
Det er jo noget for noget, og det, der skal ydes til gengæld, er en substantiel økonomisk bistand til Tyrkiet for at kunne løse den her opgave og så i øvrigt en dialog om emner, der interesserer Tyrkiet, bl.a. visumfritagelse og andet – åbning af nogle lukkede kapitler.
Kristian Thulesen Dahl (DF), 2002-12-11:
Men hr. Poul Qvist Jørgensen er jo åbenbart så fuldstændig ligeglad med, hvad der sker uden for murene, at hr. Poul Qvist Jørgensen karakteriserer det, som folk står med som et problem her og nu, som noget, der, hvis det viser sig at være et problem, jo så er noget, Folketinget vil løse. Men vi har jo fundet ud af nu, at flertallet ikke mener, at det vil forfægte den måde, det overhovedet kan løses på, så derfor kan det jo ikke løses med den fortolkning af direktivet, flertallet lægger ind, og af den måde, man vil agere over for EF-Domstolen på.
Lars Kramer Mikkelsen (S), 2001-01-10:
Lovforslaget indeholder en række andre ændringer af den kommunale valglov af mere eller mindre teknisk art og betydning, som jeg ikke vil gå videre ind i, men jeg mener, at de ændringer, jeg har nævnt, vil få stor betydning for vores udlandsdanskere, rejselystne danskere samt ældre og andre vælgere, der har vanskeligheder ved at komme til valgstederne på valgdagen.
Jeppe Bruus (S), 2021-01-26:
Så hvis ikke man kan få en lov uden det her med værnemidler, vil man ikke stemme for lovforslaget, selv om man i virkeligheden er enig i det, der er hovedpunktet i lovforslaget, nemlig det, som virker fra nu af og resten af året, altså at man straffer dem, der fusker med hjælpepakker.
Flemming Damgaard Larsen (V), 2010-05-11:
Det er således, at det, som er Venstres politik, er det, jeg har redegjort for her, og at det, som jeg blev citeret for af hr. Benny Engelbrecht, er den der tænkte situation, hvor jeg netop også sagde i min tale i dag, at vi vil følge det meget nøje, og oplever vi, at der ikke er styr på området, så er det på baggrund af det, vi vil komme med noget igen, herunder også det, som hr. Benny Engelbrecht citerede mig for.
Christian Juhl (EL), 2016-04-01:
Nu kan vi tage det her beslutningsforslag, og der er tre tætskrevne sider, der beskriver det – fint nok med det – men der er ikke ét ord om en inddæmning af ISIL økonomisk; ikke ét ord om, hvordan de unge mennesker i Mellemøsten skal få sig et arbejde som alternativ til at blive soldater hos ISIL.
Karen Hækkerup (S), 2012-04-17:
Til det vil jeg sige, at for mig giver det ikke rigtig meget mening, fordi lovforslaget jo netop bygger på den aftale, der også er indgået med KL, som vi så har videreforfinet ved at skrive nogle af de ting ind og ændre nogle af de ting, vi havde bekymringer for.
Morten Messerschmidt (DF), 2005-03-29:
Specielt i forhold til den forfatning, som regeringen jo også taler varmt for, synes jeg da, at der må være nogle betænkeligheder ud fra et sådan rent anstændighedsmæssigt og demokratisk synspunkt fra regeringens side i forhold til, at man altså har nogle regler, som det danske folk klart og utvetydigt har sagt nej tak til, men som man alligevel tvinger ned over os.
Carina Christensen (KF), 2004-04-13:
Da den konservative ordfører fru Gitte Seeberg ikke kan være til stede, skal jeg på hendes vegne meddele følgende: Jeg er ikke et sekund i tvivl om, at intentionerne bag dette beslutningsforslag er virkelig gode. Formålet er at få skabt den bedste udviklingsbistand.
Frank Aaen (EL), 2000-05-26:
Det, der sker nu, er jo, at en lov, der er vedtaget her i Folketinget - jeg erkender, det var en fejl, men den er altså vedtaget - skynder man sig at omgøre ved et snuptag, og det mener jeg der bør være meget gode grunde til - ikke bare formelle grunde, men indholdsmæssige grunde. Derfor spørger jeg igen, hr. Henning Grove: Hvad er det for nogle indholdsmæssige grunde, der gør det nødvendigt at bruge et så usædvanligt skridt som det, der her er under udførelse?
Stine Brix (EL), 2016-02-25:
Hvorfor er det, at fru Eva Kjer Hansen insisterer på, at der skal være en afstemning her i Folketinget, når det fuldstændig utvetydigt er blevet udtrykt ikke kun i offentligheden, men også her i Folketingssalen i dag under den debat, vi har nu, at der ikke er tillid til, at fru Eva Kjer Hansen kan kalde sig selv minister?
Ole Birk Olesen (LA), 2017-01-19:
Så jeg mener simpelt hen, at alt det arbejde, der er forbundet med det forhold, at vi skal have Kommissionens tilladelse til det, det forhold, at vi skal rapportere til Kommissionen bagefter, for så kun at få en tidsbegrænset periode, inden vi ville skulle afskaffe ordningen igen, hvis ikke den kunne forlænges, eller hvis reglerne ikke blev lavet om, ikke er det værd.
Mette Thiesen (DF), 2025-12-17:
Så længe vi har Kina og Indien – det er bare for at tage nogle konkrete eksempler – og for den sags skyld også USA, som udleder meget, meget mere, end vi gør i Danmark, så kommer vi ikke til at løse det, ved at Danmark såkaldt går forrest og vi bliver straffet i forhold til endnu flere afgifter og at det bliver endnu dyrere at være dansker.
Samira Nawa (RV), 2025-02-05:
Derfor undrer det mig jo også, at der er partier Folketinget, som er med til at skabe rystelser under hele grundlaget for en sund dansk økonomi, nemlig velfærdsforliget fra 2006 – og den kritik er jo bl.a. rettet mod hr. Sigurd Agersnaps parti.
Peder Hvelplund (EL), 2022-03-31:
Når vi ser den udvikling, der er nu, med et stigende antal opgaver og den medarbejderflugt, vi kan se især i de kvindedominerede velfærdsfag og i særdeleshed også i sundhedsvæsenet; når vi kan se den udvikling, der er, i optaget til velfærdsuddannelserne; når vi kan se den udvikling, der er, blandt jordemødre og sygeplejersker i både kommuner og regioner, blandt de faggrupper, som vi så desperat har en mangel på, så er det her en af de allermest afgørende diskussioner, vi kan have lige nu.
Henning Hyllested (EL), 2014-01-31:
Det er jo sådan, at man kan ryge en joint om lørdagen, og torsdagen efter kan man blive taget, og der kan stadig væk måles hash i blodet, og da vi jo altså på det her område kører med en nulgrænse, en nultolerance, betyder det en ubetinget frakendelse af kørekortet.
Henning Hyllested (EL), 2015-11-12:
Det, som regeringen i hvert fald gør nu, er jo f.eks. at køre grønthøsteren hen over uddannelsessektoren, hvilket helt klart vil betyde, at nogle af de uddannelsesinstitutioner, som ligger i yderdistrikterne, formentlig må lukke eller indskrænke.
Hans Christian Schmidt (V), 2013-04-04:
Jo, det kan jeg jo fuldt bekræfte, men hvad endnu værre var, var, at vi i Landdistriktsudvalget måtte konstatere, at mens vi sad med ministeren i samråd tirsdag den 2. april, havde Miljøudvalget allerede besluttet sig for at afgive tillægsbetænkning om eftermiddagen
Jeppe Kofod (S), 1998-12-02:
Udviklingsprogrammet vil sammen med de øvrige initiativer på ungdomsuddannelsesområdet være med til at sikre denne efter vores mening helt grundlæggende dimension i uddannelsessystemet. Jeg kan nævne, at regeringens øvrige initiativer bl.a. omfatter en strukturreform af de tekniske erhvervsuddannelser, målretning af tiende klasse, afskaffelse af egnethedserklæringen ved ansøgningen om optagelse til de gymnasiale uddannelser, revision af lov om erhvervsgrunduddannelser og styrkelse af uddannelses- og erhvervsvejledningen.
Jann Sjursen (KRF), 2003-04-03:
Dermed også være sagt, at jeg synes, det er utrolig vigtigt at konstatere, at en sådan bestemmelse ikke kan stå alene, at det er vigtigt med informations- og oplysningskampagner, og at der selvfølgelig også bliver bevilget de nødvendige midler hertil.
Peder Hvelplund (EL), 2020-02-26:
Det er også baggrunden for, at den daværende udlændinge- og integrationsminister, fru Inger Støjberg, i et skriftligt svar til Enhedslisten slog fast, at hvis udvalget lægger lægeerklæringen til grund og mener, at en langvarig funktionsnedsættelse, altså et handicap eller en sygdom, forhindrer ansøgeren i at tage en danskprøve eller indfødsretsprøve, så vil et afslag i en sag af denne type være i strid med konventionerne.
Hans Kristian Skibby (DF), 2010-05-04:
Giver det slet ikke Socialdemokraterne anledning til at løfte så meget som et øjenbryn og til at sige, at vi i dag er nødt til at kigge på at sikre vores land og vores borgere imod, at der kommer dumpingpriser på f.eks. narko, således at flere og flere unge mennesker i Danmark får et narkomisbrug?
Ellen Trane Nørby (V), 2021-03-17:
Det er jo også det, som både fagbevægelsen, elevorganisationerne og arbejdsgiversiden har sagt længe, og det var også derfor, at vi sammen med bl.a. Dansk Metal har peget på, om vi så ikke kunne forlægge noget undervisning ud på virksomhederne, så eleverne da bare kunne komme ud og mærke lidt til virkeligheden.
Mette Frederiksen (S), 2025-02-18:
Så nedsætter man det her tvistløsningsnævn, der består af både nogle eksperter fra Færøerne og fra Danmark og så tre højesteretsdommere, og de går så i gang med deres arbejde, og forhåbentlig slår de en dag dørene op og siger: Vi har fundet en løsning.
Morten Messerschmidt (DF), 2008-04-22:
Det logiske ville da være at lade den tvivl, som hr. Kim Mortensen netop maner frem, føre til, at man afventer en ratifikation - altså lader tvivlen komme konfliktretten til gode, så at sige - og siger: O.k., vi er i tvivl om, hvad rækkevidden er, hvilken betydning det her har for Lissabontraktaten, og derfor venter vi med at implementere, ratificere Lissabontraktaten, til efter at vi ikke længere er i tvivl, til efter at en ekspertgruppe har udtalt sig.
Simon Emil Ammitzbøll (UFG), 2009-05-26:
Det var hr. Martin Henriksen fra Dansk Folkeparti jo også inde på, og jeg må sige, at der ingen tvivl er om, at der selvfølgelig skal være en efterretningstjeneste, der er ingen tvivl om, at det har vi brug for, også i kampen mod terrorisme, men jeg synes, det er meget farligt, hvis man som politiker begynder at nære en ubegrænset tillid til efterretningstjenesterne.
Pernille Frahm (SF), 2008-12-02:
Specielt kan det mærkes i yderområderne, og der har vi altså, synes jeg, et ansvar herinde for at tage stilling til, hvordan vi vil sikre, at folk bliver boende i hele det her land og ikke kun flytter til København, Århus, Aalborg eller Odense, men også vil bo i mindre byer, også vil bo ikke lige inde i centrum, men ude i landet.
Rasmus Prehn (S), 2021-03-04:
Men tanken er, som jeg også sagde til hr. Carl Valentin fra Socialistisk Folkeparti, at det, når man laver en evaluering, så er med det mål at lære af de erfaringer, man indhøster, og er der måder, hvorpå vi kan fremme dyrevelfærden, så kigger vi selvfølgelig på det.
Helle Sjelle (KF), 2003-12-02:
Der er således en vekselvirkning mellem de faglige kompetencer, det enkelte menneske ønsker at opnå på grund af personlig interesse, og behovet for netop de kompetencer på arbejdsmarkedet. I den sammenhæng må vi erkende, at det er vigtigt, at der bliver skabt balance mellem, hvad samfundet har brug for, og hvad den enkelte ønsker uddannelse til.